অনলাইন সংরক্ষণ /// বরিশাল দীর্ঘ আট বছর আদালতে মামলা চালিয়ে ভূমিদস্যুদের দখল থেকে পৈত্তিক জমি আদালতের মাধ্যমে ফিরে পেয়েছে কৃষক মোঃ খলিলুর রহমান। আদালতের নির্দেশ মোতাবেক জেলা জজ আদালতের নাজির, কারীজারক, আমিন ও একদল পুলিশ প্রশাসনের উপস্থিতিতে জমির মাফ দিয়ে লাল নিশানা টানিয়ে খলিলুর রহমানের জমি বুঝিয়ে দেয়া হয়েছে। গতকাল বেলা বারটায় স্থানীয় এলাকাবাশীর সামনে জমির মালিক খলিলকে প্রশাসন তার সম্পত্তি বুঝিয়ে দেয়া হয়। আদালতের মামলা সূত্রে জানা গেছে নগরীর ৬০ নং দক্ষিন চর আইচার মৌজার ৪৬০৩ দাগের, বি,এস ১৭৭০৮ দাগের সাড়ে আট শতাংশ জমি দীর্ঘদিন যাবত উক্ত এলাকার ভূমিদস্যু এমদাদুল হক সুরুজ মোল্লা জাল জালিয়াতের মাধ্যমে দখল নিয়ে ভোগদখল করা সহ কয়েকদফা ঐজমি বিভিন্ন মানুষের কাছে বিক্রি করে আসছিল।